KOMISIJOS REGLAMENTAS (EB) Nr. 1300/2004
2004 m. liepos 15 d.
nustatantis paramos, skirtos nevalytai medvilnei, dydį 2003-2004 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Graikijos įstojimo aktą ir būtent į jo protokolą Nr. 4 dėl medvilnės (1),
atsižvelgdama į 2001 m. gegužės 22 d. Tarybos reglamentą (EB) Nr. 1051/2001 dėl paramos medvilnės gamybai (2) ir būtent į 2 straipsnio 1 dalį,
kadangi:
(1)
Reglamento (EB) Nr. 1051/2001 2 straipsnio 1 dalyje numatyta, jog turi būti nustatytas paramos, skirtos nevalytos medvilnės gamybai, dydis pagal skirtumą tarp tikslinės kainos, nustatytos pagal minėto reglamento 3 straipsnio 1 dalį ir 7 straipsnį, ir pasaulinės rinkos kainos, nustatytos pagal minėto reglamento 4 straipsnį.
(2)
2001 m. rugpjūčio 2 d. Komisijos reglamento (EB) Nr. 1591/2001 4 straipsnio 1 dalyje, kurioje nurodoma medvilnei skirtos paramos teikimo tvarka (3), numatyta, jog ne vėliau kaip einamųjų prekybos metų birželio 30 dieną turi būti nustatytas paramos, skirtos nevalytai medvilnei, dydis, taikomas kiekvienam laikotarpiui, kuriam buvo nustatyta minėto produkto pasaulinės rinkos kaina.
(3)
Pagal Reglamento (EB) Nr. 1051/2001 7 straipsnį Komisijos reglamente (EB) Nr. 1123/2004 (4) 2003-2004 prekybos metams buvo nustatytas nevalytos medvilnės realios gamybos dydis bei su juo susijusios tikslinės kainos sumažinimas.
(4)
Pagal Reglamento (EB) Nr. 1051/2001 4 straipsnio 1 dalį nevalytos medvilnės pasaulinės rinkos kaina buvo nustatyta periodiškai per 2003-2004 metus.
(5)
Todėl tikslinga nustatyti 2003-2004 metams deramos paramos dydį kiekvienam laikotarpiui, kuriam buvo nustatyta nevalytos medvilnės pasaulinės rinkos kaina,
PRIĖMĖ ŠĮ REGLAMENTĄ:
1 straipsnis
Paramos, skirtos nevalytai medvilnei dydis, atitinkantis pasaulinės rinkos kainas, nurodytas priede pateiktuose reglamentuose, yra nustatomas minėtame priede laikotarpiui nuo 2003 m. liepos 1 d. iki 2004 m. kovo 31 d. nuo minimų reglamentų įsigaliojimo dienos.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 15 d.